

**REPUBLIKA HRVATSKA**

**GRAD ZAGREB**

## OSNOVNA ŠKOLA GROFA JANKA DRAŠKOVIĆA

Zagreb, Vrapčanska 7

KLASA

URBROJ:

Zagreb, 19. prosinca 2023. godine

**ZAPISNIK**

**32. sjednice Školskog odbora, održane 19. prosinca 2023. (utorak) s početkom u 19.00 sati, u prostorijama Osnovne škole grofa Janka Draškovića, Vrapčanska 7, Zagreb.**

Prisutni članovi: Zaviša Kačić, predsjednik, Dubravka Brletić, Ivan Lalić, Vedrana Šenjug Užarević, Nina Lučanin, Doris Brkić - članovi

Ostali prisutni: Danica Rajković, ravnateljica

Predsjednik Školskog odbora, gospodin Zaviša Kačić, pozdravio je prisutne, zahvalio na odazivu, otvorio 31. sjednicu Školskog odbora i predložio sljedeći

 **DNEVNI RED**

1. **Verifikacija zapisnika sa 31.sjednice ŠO**
2. **Donošenje financijskog plana za 2024. i projekcije za 2025. i 2026. godinu**
3. **Donošenje plana nabave za 2024. godinu**
4. **Ograničavanje uporabe mobitela u školi-izmjena Statuta i Kućnog reda škole**
5. **Razno**

Dnevni red je bez rasprave jednoglasno prihvaćen.

**Ad. 1.) Verifikacija zapisnika 31. sjednice Školskog odbora**

Zapisnik je bez rasprave jednoglasno prihvaćen.

**Ad. 2.) Donošenje financijskog plana za 2024. i projekcije za 2025. i 2026. godinu**

Računovotkinja škole, gospođa Nevenka Periša je upoznala članove Školskog odbora s planom nabave za 2024. godinu. Članovi Školskog odbora su plan donijeli jednoglasno sa šest (6) glasova za i ni jednim glasom protiv.

**Ad. 3.) Donošenje plana nabave za 2024. godinu**

Računovotkinja škole, gospođa Nevenka Periša je upoznala članove Školskog odbora s financijskim planom škole za 2024. godinu i s projekcijama plana za godine 2025. i 2026. Članovi Školskog odbora su plan i projekcije donijeli jednoglasno sa šest (6) glasova za i ni jednim glasom protiv.

**Ad. 4.) Ograničavanje uporabe mobitela u školi-izmjena Statuta i Kućnog reda škole**

Ravnateljica škole gospođa Danica Rajković je članovima odbora predložila da donesu odluku o ograničavanju uporabe mobitela u školi i sukladno toj odluci promjene u Kućnom redu škole. Članovi Školskog odbora su odluku donijeli jednoglasno sa šest (6) glasova za i ni jednim glasom protiv i tako podržali prijedlog ravnateljice.

 **Ad. 5.) Razno**

Pod točkom razno su članovi Školskog odbora i ravnateljica škole gospođa Danica Rajković izmijenili najnovije informacije vezane uz funkcioniranje škole. Ravnateljica je obavijestila članove Školskog odbora s pristiglim ponudama za nabavku dvanaest (12) All In One Lenovo računala. Ponuda trvtke **I Byte Informatika d.o.o.** je iznosila 8.541,51 EUR, ponuda tvrtke **M-Computers** 8.489,25 EUR, a ponuda tvrtke **Instar Center** 9.720,00 EUR. . Članovi Školskog odbora su odluku jednoglasno sa šest (6) glasova za i ni jednim glasom protiv dali suglasnost da se odabere najpovoljnija ponuda, tj. ponuda tvrtke **M-computers** u iznosu 8.489,25 EUR.

Sjednica je završena u 20:30h.

 Zapisničar: Predsjednik Školskog odbora:

\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Marija Fišter, mr. sc Zaviša Kačić, prof.